Document ID: /roh_data/filtered/fineweb-2-filterrobots_roh.jsonl.gz/36974

Cun il plan d’instrucziun religiusa preschentan las cumissiuns responsablas da la Baselgia evangelic-refurmada e da la Baselgia catolica grischuna in mussavia cuminaivel per l’instrucziun religiusa en las scolas publicas. Spezialmain porscha il plan d’instrucziun tenor las directivas da las duas baselgias ina basa solida per la dimensiun ecumenic-cooperativa da l’instrucziun religiusa. Uschia presta quel ina contribuziun impurtanta a favur dal dialog ecumenic da las confessiuns. Ins po directamain telechargiar il plan d'instrucziun u er empustar el tar la Chasa editura per meds d'instrucziun dal chantun.